Prince of Persia: The Sands of Time

Prince of Persia: The Sands of Time er et tredjepersons-action-eventyr puzzle--plattformspill utviklet og gitt ut av Ubisoft. Det ble først annonsert i mars 2003, og ble sluppet ut for PlayStation 2, Xbox, GameCube, Game Boy Advance og Microsoft Windows i november 2003. The Sands of Time er en fortsettelse av Prince of Persia-serien, som er skapt av Jordan Mechner.

Spillet følger en prins med en far som plyndret en maharajas by på oppfordring etter sin vesir. Under angrepet får prinsen tak i den magiske Dagger of Time. Samtidig får hæren hans tak i et timeglass med Sands of Time. Mens han er på besøk hos Azad for å gi Sands of Time som en gave til byens hersker, lurer vesiren prinsen til å slippe ut Sands of Time, som forvandlser byens innbyggere til blodtørstige monstre. Sammen med maharajaens datter Farah, jobber prinsen for å sende Sand of Time tilbake til timeglasset. Spillingen dreier seg om prinsens evner til å navigere på plattform, med innslag av slåsskamper mot byens tidligere innbyggere. En av de viktigste spillmekanikkene er dolken i spillet, som kan brukes til å spole tiden tilbake, slik at man kan rette på feil man gjør mens man spiller.

Arbeidet med spillet startet i løpet av våren 2001, etter at Ubisoft kjøpte opp Prince of Persia-rettighetene. Mechner ble tatt med i produksjonen, som startet i juni samme år. Etter at den første kladden til spillets handling ble skrevet og vraket, siden det var for komplisert, begynte teamet å bygge opp spillet med fire retningsgivende spillmekanikker, som inkluderte muligheten til å spole tilbake tiden, og senere Dagger of Time, Sand of Time, og ulike kreftene som er relatert til dem. Mechners manus hentet inspirasjon fra Shahnameh, med hovedfokuset på å skape en enkel fortelling som jobbet med tempoet i spillet. Spillet bruker Ubisofts Jade-motor, som opprinnelig ble designet for Beyond Good & Evil, et annet spill gitt ut av selskapet. Produksjonen var trøblete, siden teamet sto ovenfor problemer med motorens struktur og forsinkelser med miljøet i spillet. I 2004 ble også en versjon for mobiltelefoner utviklet og gitt ut i Nord-Amerika av Gameloft. 
 Referanser 

 Eksterne lenker 


Kategori:Dataspill fra 2003
Kategori:Action-eventyrspill
Kategori:Game Boy Advance-spill
Kategori:Mobilspill
Kategori:GameCube-spill
Kategori:3D-plattformspill
Kategori:PlayStation 2-spill
Kategori:PlayStation 3-spill
Kategori:Dataspill utviklet av Ubisoft
Kategori:Windows-spill
Kategori:Xbox-spill
Kategori:Dataspill utviklet i Canada
Kategori:Dataspill utviklet i Frankrike
Kategori:D.I.C.E. Awards-vinnere